Δημήτρης Κοργιαλάς

Ο Δημήτρης Κοργιαλάς (Ναύπακτος, 3 Αυγούστου 1971Δημήτρης Κοργιαλάς - Ελληνική Δισκογραφία) είναι Έλληνας electro pop/rock συνθέτης και τραγουδιστής. Επίσης, υπογράφει στιχουργικά τα περισσότερα από τα τραγούδια του. Έχει συνεργαστεί με Έλληνες καλλιτέχνες, όπως ο Νίκος Ζιώγαλας, η Ευρυδίκη, η Άννα Βίσση και ο Σάκης Ρουβάς.

 Βιογραφία 
 Πρώτα χρόνια 
Γεννήθηκε στη Ναύπακτο στις 3 Αυγούστου 1971.Σύντομο βιογραφικό στο kithara.gr Έζησε στην Αθήνα από το 1983. Ζει πλέον μόνιμα στη Ναύπακτο.

Με τη μουσική άρχισε να ασχολείται στα 15 του , οπότε και δημιούργησε το πρώτο του συγκρότημα, τους  Media Vox και έπαιζαν New Wave. Επαγγελματικά με τη μουσική άρχισε να ασχολείται έπειτα από την γνωριμία του με το Νίκο Ζιώγαλα.

 Πρώτες δισκογραφικές δουλειές 
Το 1997 είναι η χρονιά που υπογράφει συμβόλαιο για την πρώτη του δισκογραφική δουλειά. Η τελευταία κυκλοφορεί έναν χρόνο αργότερα, το 1998, με το γενικό τίτλο "Προς τα Έξω". Το Δεκέμβριο του 2000 με την ιδιότητα του τραγουδιστή και του συνθέτη κυκλοφόρησε και τη δεύτερη δισκογραφική του δουλειά, με τίτλο Πέτα ψυχή μου .

 Επιστροφή 
Έπειτα από τέσσερα χρόνια δισκογραφικής απουσίας , ο καλλιτέχνης επέστρεψε στις συναυλίες σε όλη την Ελλάδα το 2003, μαζί με την Ευρυδίκη. Τη χρονιά εκείνη κυκλοφόρησε το δίσκο "Ασ' τα δύσκολα σε μένα", σημειώνοντας μεγάλη επιτυχία με το ντουέτο "Μια φορά", που τραγούδησε με την Κατερίνα Μουτσάτσου. Το τραγούδι "Μια φορά" κυκλοφόρησε και σε αγγλική-γαλλική version με τίτλο "Juste une fois". Το καλοκαίρι του 2004 το εν λόγω τραγούδι επιλέχθηκε από γνωστή εταιρεία παγωτών για την τηλεοπτική της καμπάνια. Το "Μια φορά" κέρδισε δυο βραβεία (Καλύτερο Rock τραγούδι & Καλύτερο Ντουέτο της χρονιάς) στα πρώτα MAD Video Music Awards που διοργάνωσε το MAD TV.

Το 2005 για πρώτη φορά ανέλαβε εξολοκλήρου την μουσική για τη δισκογραφική δουλειά της Ευρυδίκης με τίτλο Στο ίδιο βαγόνι, ενώ έδωσε κι ένα τραγούδι στο album του Σάκη Ρουβά Σ' έχω ερωτευθεί. Η επόμενη δισκογραφική του δουλειά ήταν το Η Μέρα Φεύγει, από την οποία ξεχώρισαν τα κομμάτια "Χωρίς εσένα" και το ντουέτο με την Ευρυδίκη, "Θέλω τόσο να σε δω". Το εν λόγω τραγούδι κέρδισε και ένα βραβείο Αρίων καλύτερου τραγουδιού στην κατηγορία "Εναλλακτική μουσική". Η επόμενη δουλειά του (Δεκέμβριος 2006) ήταν μια συλλογή, με τίτλο Greatest hits & videos, όπου συμπεριλήφθησαν μερικές από τις επιτυχίες του και επιπρόσθετα άλλα τέσσερα τραγούδια. Τον Ιανουάριο του 2008 κυκλοφόρησε το νέο του άλμπουμ Τα κουτιά είναι κουφά.

 Στη Γιουροβίζιον 
To 2007 συνόδευσε την Ευρυδίκη στο διαγωνισμό τραγουδιού της Γιουροβίζιον και έγραψε τη μουσική για το τραγούδι της Κύπρου, το Comme ci Comme ca, το οποίο όμως ήταν εκτός τελικού.

 Θέατρο 
Την άνοιξη του 2017 συμμετείχε στην μουσικο-θεατρική παράσταση των Μάκη Δελαπόρτα και Στέλιου Παπαδόπουλου "Το πρώτο μας πάρτυ". Εκτός από τον Κοργιαλά συμμετείχαν επίσης οι: Δάκης, Μπέσυ Αργυράκη, Ρόμπερτ Ουίλιαμς, Λάκης Τζορντανέλλι, Γιώργος Πολυχρονιάδης και Εβελίνα Νικόλιζα. Το καλοκαίρι του 2017 "Το πρώτο μας πάρτυ" έκανε μια καλοκαιρινή περιοδεία σε όλη την Ελλάδα.

 Προσωπική ζωή 
Για πολλά χρόνια ήταν ζευγάρι με την Κύπρια τραγουδίστρια Ευριδίκη, με την οποία συνεργάστηκαν σε αρκετά τραγούδια. Από το 2015 μέχρι τον Ιανουάριο του 2020 ήταν ζευγάρι με την δημοσιογράφο Φωτεινή Ψυχίδου και απέκτησαν έναν γιο, που είναι το πρώτο παιδί για τον ίδιο και το δεύτερο για την δημοσιογράφο και το οποίο πήρε το όνομα του πατέρα του Κοργιαλά, Θανάσης.

Δισκογραφία
Προς Τα Έξω (1998)
Πέτα Ψυχή Μου (2000)
Ασ' Τα Δύσκολα Σε Μένα (2003)
Η Μέρα Φεύγει (2005)
Greatest Hits & Videos (2006)
Τα Κουτιά Είναι Κουφά (2008)
Έτσι Είναι Η Αγάπη (2009)
Η Ζωή Είναι Μια Βόλτα (2012)
 Δυο Μέτρα Γης Αγάπησα (2013)

 Εξωτερικοί σύνδεσμοι 
Συνέντευξη στο music corner.gr.
Κριτικές που έλαβε ο δίσκος "Τα Κουτιά Είναι Κουφά"

Παραπομπές

Κατηγορία:Έλληνες στιχουργοί
Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:Έλληνες συνθέτες
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές με επισήμανση